Copa América 1983.
Copa América 1983. je bilo 32. kontinentalno nogometno takmičenje Južne Amerike. Turnir nije imao fiksnog domaćina te se igrao na području cijelog kontinenta od 10. augusta do 4. novembra 1983. godine. Ovo je bilo treće prvenstvo gdje su učestvovale sve članice CONMEBOL-a. Paragvaj kao aktuelni prvak nije igrao grupnu fazu nego je odmah bio uključen u polufinale takmičenja. Na kraju šampionata Urugvaj je 12. put u svojoj historiji osvojio šampionsku titulu. Drugo mjesto je osvojio Brazil a treće Peru. Jorge Luis Burruchaga, Carlos Aguilera i Roberto Dinamite su bili najbolji strijelci prvenstva sa tri postignuta gola.